**Ministru kabineta rīkojuma projekta**

**“Par nekustamā īpašuma “Mežlapiņas” Sējas novadā**

**pirkšanu Ādažu poligona paplašināšanai”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) rīkojuma projekts sagatavots, lai atļautu Aizsardzības ministrijai (turpmāk – AM) atsavināt valsts aizsardzības vajadzībām – Ādažu poligona teritorijas paplašināšanai Sējas novadā – privātpersonai piederošu nekustamo īpašumu.  Ministru kabineta rīkojums stāsies spēkā ar tā parakstīšanas brīdi. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9. pants.  Ministru kabineta 2015. gada 22. decembra sēdes protokollēmums, AM informatīvais ziņojums “Par Nacionālo bruņoto spēku mācību infrastruktūras attīstību un paplašināšanu” (prot. Nr. 68, 91. §, TA-2853-DV). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015. gada 22. decembra sēdē (prot. Nr. 68, 91. §, TA-2853-DV) ir konceptuāli atbalstīta Ādažu poligona teritorijas paplašināšana, kas paredz attīstīt un paplašināt mācību infrastruktūru, lai stiprinātu Nacionālo bruņoto spēku kaujas un uzņemošās valsts atbalsta spējas. Ādažu poligons kalpo par mācību vietu karavīriem un zemessargiem gan nacionālā līmeņa mācībās, gan arī tajā notiek plašas starptautiskās militārās mācības, kurās piedalās arī NATO sabiedrotie un partneri.  Ādažu poligona paplašināšana ietver valsts nekustamo īpašumu pārņemšanu no Zemkopības ministrijas (turpmāk – ZM) AM valdījumā, Sējas novada pašvaldības nekustamo īpašumu pārņemšanu valsts īpašumā AM valdījumā un privātpersonām piederošo nekustamo īpašumu atsavināšanu sabiedrības vajadzībām. Poligona paplašināšana notiek pakāpeniski, nosakot prioritātes atkarībā no nekustamā īpašuma atrašanās vietas Ādažu poligona teritorijā, izmantošanas intensitātes un drošības aspektiem. Valsts aizsardzības vajadzībām atsavināmo nekustamo īpašumu īpašnieki tika uzrunāti pēc MK konceptuāla lēmuma par Ādažu militārā poligona paplašināšanu pieņemšanas 2016. gadā, ievērojot labas pārvaldības principus.  Saskaņā ar MK 2016. gada 13. decembra rīkojumu Nr. 755 ”Par valsts nekustamo īpašumu nodošanu Aizsardzības ministrijas valdījumā” no ZM tika pārņemts nekustamais īpašums “Poligons” Sējas novadā, kadastra Nr. 8092 003 0107, 4742,96 ha platībā; 2017. gada 1. martā Sējas novada zemesgrāmatas nodalījumā Nr. 100000555155 ir reģistrētas valsts īpašumtiesības AM personā.  Pēc nekustamo īpašumu pārņemšanas no ZM nekustamais īpašums “Mežlapiņas” Sējas novadā atrodas paplašinātajā Ādažu poligona teritorijā. Privātīpašuma atrašanās militārā mācību poligona teritorijā rada riskus: militārā poligona drošības un ekspluatācijas apdraudējums; privātpersonai piederošā nekustamā īpašuma bojāšana apmācību procesā; mācību poligona izmantošanas noslodze rada saimnieciskās darbības veikšanas neiespējamību īpašumā; privātpersonas fiziskās drošības risks, apmeklējot un nokļūstot līdz īpašumam.  Nekustamais īpašums ir nepieciešams Nacionālajiem bruņotajiem spēkiem Nacionālo bruņoto spēku likuma 6.1 panta pirmās daļas 1., 2., 12. punktā noteikto uzdevumu īstenošanas pasākumu izpildei (nodrošināt vienību kaujas un mobilizācijas gatavību; sagatavot personālsastāvu un vienības dalībai starptautiskajās operācijās, Ziemeļatlantijas līguma organizācijas un Eiropas Savienības ātrās reaģēšanas spēkos; nodrošināt Ziemeļatlantijas līguma organizācijas un Eiropas Savienības dalībvalstu bruņotos spēkus uzņemošās valsts atbalstu), militāro mācību organizēšanai un norisei.  Saskaņā ar Nacionālo bruņoto spēku attīstības plānu 2020.–2032. gadam (apstiprināts ar 2020. gada 14. decembra MK rīkojumu Nr. 773 “Par Nacionālo bruņoto spēku attīstības plānu 2020.–2032. gadam”, TA-1946-DV) Ādažu poligona paplašināšana un tā infrastruktūras attīstība, jaunu apmācības vietu izveide poligonā ir svarīgs nosacījums, lai Nacionālo bruņoto spēku vienības spētu pilnvērtīgi nodrošināt spēju attīstību un atbilstoši valsts aizsardzības uzdevumiem organizētu apmācības un sabiedroto uzņemšanu.  Valstij, Nacionālajiem bruņotajiem spēkiem, veicot augstākminētos valsts aizsardzības uzdevumus atsavināmajā nekustamajā īpašumā, īpašnieka īpašuma tiesības tiek ierobežotas tādā apmērā, kas īpašniekam faktiski liedz izmantot savu nekustamo īpašumu.  Saskaņā ar Likuma 2. pantu valsts aizsardzības vajadzībām Ādažu poligona paplašināšanai un militārās infrastruktūras attīstībai ir nepieciešams atsavināt nekustamo īpašumu “Mežlapiņas” Sējas novadā (kadastra Nr. 8092 003 0025), un atsavināšana ir vienīgais veids šī mērķa sasniegšanai.  Nekustamais īpašums “Mežlapiņas” Sējas novadā (kadastra Nr. 8092 003 0025) sastāv no zemes vienības (kadastra apzīmējums 8092 003 0025) 1,6 ha platībā, kas robežojas ar valsts īpašumā AM valdījumā esošo Ādažu poligona teritoriju.  Nekustamā īpašuma īpašnieku, 2 privātpersonu (turpmāk – Kopīpašnieki), īpašumtiesības uz nekustamo īpašumu ir nostiprinātas Sējas novada zemesgrāmatas nodalījumā Nr. 233, katram ½ domājamās daļas apmērā.  Nekustamā īpašuma valsts kadastra informācijas sistēmā (turpmāk – NĪVKIS) zemes vienībai (kadastra apzīmējums 8092 003 0025) 1,6 ha platībā (turpmāk – Zemes vienība) ir reģistrēts apgrūtinājums – aizsargājamo ainavu apvidus ainavu aizsardzības zonas teritorija 1,6 ha platībā.  Zemes vienības izmantošana iespējama saskaņā ar 2019. gada 22. oktobra Ministru kabineta noteikumos Nr. 493 “Aizsargājamo ainavu apvidus “Ādaži” individuālie aizsardzības un izmantošanas noteikumi” noteikto.  Sējas novada zemesgrāmatas nodalījumā Nr. 233 reģistrētā atzīme – apgrūtinājums centrālie elektrotīkli – 0.4kV EPL josla 0,15km/5m – 0,08 ha platībā saskaņā ar NĪVKIS datiem attiecas uz zemes vienību (kadastra apzīmējums 8092 002 0145), kas visā sastāvā no īpašuma atdalīta 2004. gada 13. decembrī.  Saskaņā ar Likuma 18. pantu un MK 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – Noteikumi) 13. punktu 2016. gada 6. jūnijā Kopīpašniekiem ir nosūtīts paziņojums par nekustamā īpašuma atsavināšanu (AM vēstule Nr. MV-N/1391).  Viens no Kopīpašniekiem 2016. gada 14. jūnija vēstulē izteica vēlēšanos saglabāt īpašuma tiesības uz nekustamo īpašumu, noslēdzot vienošanos ar Nacionālajiem bruņotajiem spēkiem par īpašuma faktiskās izmantošanas veidu un laiku (reģ. Valsts aizsardzības militāro objektu un iepirkumu centrā (turpmāk – Centrs) 2016. gada 18. jūlijā Nr. IEN-3438). Konstatējot, ka vienošanās par īpašuma izmantošanu nevar tikt īstenota, Centrs vērsās pie Kopīpašniekiem, norādot uz Ādažu poligona prognozējamo noslodzes palielināšanos un tālāko iespējamo sadarbības veidu – nekustamā īpašuma atsavināšanu valsts aizsardzības vajadzībām (2019. gada 5. aprīļa vēstule Nr. NOS/2019-2379). Kopīpašnieks neuzturēja savu ierosinājumu slēgt vienošanos par nekustamā īpašuma izmantošanu un iesaistījās atlīdzības par nekustamo īpašumu noteikšanā (Kopīpašnieku vēstule reģ. Centrā 2019. gada 24. aprīlī Nr. IEN/2019-2408).  Valsts meža dienesta Rīgas reģionālā virsmežniecība ar 2018. gada 9. novembra lēmumu Nr. VM5.7–4/1087 “Par mikrolieguma noteikšanu īpaši aizsargājamai putnu sugai” (turpmāk – Lēmums) Ādažu poligona teritorijā atsevišķiem valstij AM personā piederošiem un privātpersonām piederošiem nekustamajiem īpašumiem, t.sk. visā atsavināmā nekustamā īpašuma “Mežlapiņas” Sējas novadā (kadastra Nr. 8092 003 0025) teritorijā, noteica mikroliegumu, kas būtiski ietekmē atsavināmā nekustamā īpašuma tirgus vērtību.  Tā kā mikrolieguma teritorija, pamatojoties uz 2019. gada 22. oktobra MK noteikumiem Nr. 493 “Aizsargājamo ainavu apvidus “Ādaži” individuālie aizsardzības un izmantošanas noteikumi”, ir iekļauta regulējamā režīma zonā un tai ir noteikti stingri aizsardzības noteikumi, AM ar 2018. gada 7. decembra vēstuli Nr. MV-N/2979 “Par Rīgas reģionālās virsmežniecības lēmuma apstrīdēšanu” apstrīdēja Valsts meža dienesta Lēmumu.  Ar Valsts meža dienesta 2020. gada 29. janvāra lēmumu Nr. VMD1–20/110 tika atcelts Lēmums par mikrolieguma noteikšanu.  Taisnīgas atlīdzības noteikšanas komisija (turpmāk – Komisija) 2021. gada 11. februāra sēdē (protokols Nr. 32) ir izvērtējusi sertificēta nekustamā īpašuma vērtētāja SIA “VCG ekspertu grupa” sagatavoto atzinumu par īpašuma tirgus vērtību un aprēķinājusi atlīdzību (2020. gada 18. decembra (precizēts 2021. gada 6. janvārī) novērtējums, reģ. Centrā 2021. gada 8. janvārī Nr. IEN/2021-109).  Komisijas aprēķinātā atlīdzība par atsavināmo nekustamo īpašumu “Mežlapiņas” Sējas novadā ir 14 400,00 *euro*, t. sk. tirgus vērtība – 1 200,00 *euro* un kompensējamo zaudējumu (koksnes resursa) apmērs – 13 200,00 *euro*, kas atbilst SIA “VCG ekspertu grupa” noteiktajai nekustamā īpašuma tirgus vērtībai.  Ar 2021. gada 15. februāra Centra vēstuli Nr. NOS/2021-999 (SIA “VCG ekspertu grupa” novērtējuma kopija – pielikumā) Kopīpašnieki tika informēti par aprēķināto atlīdzību un uzaicināti piedalīties Komisijas sēdē atlīdzības izvērtēšanai.  Kopīpašnieki 2021. gada 5. marta vēstulē ir informējuši, ka Komisijas sēdē nepiedalīsies un ka piekrīt Komisijas aprēķinātai atlīdzībai pie nosacījuma, ka aprēķinātā summa ir gala summa pēc visu atsavināšanas procesā radīto zaudējumu segšanas, t.sk. valsts piemēroto nodokļu nomaksas.  Komisija secināja, ka saskaņā ar likuma “Par iedzīvotāju ienākuma nodokli” 9. panta 341 punktu gada apliekamajā ienākumā netiek ietverti un ar nodokli netiek aplikti ienākumi no Sabiedrības vajadzībām nepieciešamā nekustamā īpašuma atsavināšanas likumā noteiktajā kārtībā atsavināta nekustamā īpašuma, ja minētais īpašums ir maksātāja īpašumā ilgāk par 60 mēnešiem. Nekustamais īpašums saskaņā ar zemesgrāmatas datiem Kopīpašnieku īpašumā ir vairāk nekā 60 mēnešus.  Komisija 2021. gada 17. marta sēdē (protokols Nr. 33) ir apstiprinājusi atlīdzību par atsavināmo nekustamo īpašumu.  Pamatojoties uz Likuma 9. pantu un Noteikumu 36.1. apakšpunktu, AM ar 2021. gada 31. marta lēmumu Nr. 1/1-24.2/48 “Par taisnīgas atlīdzības apmēra noteikšanu sabiedrības vajadzībām nepieciešamo nekustamo īpašumu “Mežlapiņas” Sējas novadā, kadastra numurs 8092 003 0025” ir apstiprinājusi Komisijas aprēķināto atlīdzības apmēru.  Atbilstoši Noteikumu 2. punktam ar nekustamā īpašuma atsavināšanu bijušajam īpašniekam nodarītie kompensējamie zaudējumi (notariālie izdevumi, valsts nodevas, kancelejas nodevas, citi izdevumi), kas var rasties pēc nekustamā īpašuma atsavināšanas, tiks kompensēti to faktiskajā apmērā, pamatojoties uz atsavinātā nekustamā īpašuma bijušā īpašnieka iesniegumu, kuram pievienoti dokumenti, kas apliecina zaudējumu apmēru.  Pēc atsavināšanas AM nekustamo īpašumu normatīvos aktos noteiktajā kārtībā ierakstīs zemesgrāmatā uz valsts vārda AM personā.  Ņemot vērā iepriekšminēto, AM ir izstrādājusi MK rīkojuma projektu. |
| 3. | Projekta izstrādē iesaistītās institūcijas un publiskas personas kapitālsabiedrības | AM, Valsts aizsardzības militāro objektu un iepirkumu centrs. |
| 4. | Cita informācija | Rīkojuma projekta izstrādes procesā ir izmantoti dokumenti, kas satur fizisko personu datus. Datu apstrāde ir nepieciešama, lai izpildītu uzdevumu, ko AM veic sabiedrības interesēs, lai nodrošinātu MK rīkojuma projekta par nekustamā īpašuma daļas atsavināšanu valsts aizsardzības uzdevumu īstenošanai pilnvērtīgu sagatavošanu, izvērtētu nekustamā īpašuma atsavināšanas tiesisko pamatu, tā atbilstību normatīvajiem aktiem un dokumentiem, tādējādi nodrošinot, ka tiek aizsargātas visu nekustamā īpašuma atsavināšanā iesaistīto pušu tiesības.  Fizisko personu datus saturošie dokumenti paredzēti šauram subjektu lokam – noteiktajiem saskaņošanas dalībniekiem, kas veic rīkojuma projekta un anotācijas pilnvērtīgu izvērtējumu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas personas, kuras zaudē īpašuma tiesības uz atsavināmo nekustamo īpašumu pret taisnīgu atlīdzību. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbildības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022. | | 2023. | | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru  2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Rīkojuma projekts tiks īstenots (nekustamā īpašuma atsavināšana sabiedrības vajadzībām, īpašuma tiesību nostiprināšana zemesgrāmatā uz valsts vārda AM personā, nekustamā īpašuma bijušajiem īpašniekiem nodarīto kompensējamo zaudējumu segšana) AM piešķirto valsts budžeta līdzekļu ietvaros no budžeta programmas 33.00.00 “Aizsardzības īpašumu pārvaldīšana”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | AM, Valsts aizsardzības militāro objektu un iepirkumu centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekts attiecas uz Publiskās pārvaldes politikas jomu.  Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma “Latvijas Vēstnesis” elektroniskajā tīmekļvietnē [*www.vestnesis.lv*](http://www.vestnesis.lv) |

Ministru prezidenta biedrs,

aizsardzības ministrs A. Pabriks

Garkāja, 26543909

inga.garkaja@vamoic.gov.lv